Diari Oficial de la Generalitat Valenciana


Sumari del DOGV 4993, del 26-04-2005 (2005/4241)

Informació pública de l'alternativa tècnica del programa per al desenvolupament de l'actuació integrada de la unitat d'execució número 3-AR3 de la Urbanització Pedralvilla.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4993

Data del DOGV
:   26-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4241


Organisme emissor
:   Ajuntament d'Olocau

Tipus de document
:   Anunci

Informació pública de l'alternativa tècnica del programa per al desenvolupament de l'actuació integrada de la unitat d'execució número 3-AR3 de la Urbanització Pedralvilla. [2005/M4241]
  
Es fa públic que l'Ajuntament en Ple, en sessió de 31 de març de 2005, va acordar sotmetre a informació pública, per mitjà d'inserció en el Diari Oficial de la Generalitat Valenciana i en un diari de premsa d'àmbit autonòmic, per un termini de 20 dies (hàbils), l'alternativa tècnica del programa per gestió indirecta per al desenvolupament de l'actuació integrada dels terrenys inclosos en la unitat d'execució número 3-AR3 de la Urbanització Pedralvilla, que ha sigut delimitada pel Pla General d'Ordenació Urbana, aprovat definitivament el 13 de febrer de 2004 i promoguda per José Luis Alonso Igual, en representació de l'entitat Geogest Promociones e Inversiones, SL.
  
La indicada alternativa tècnica ha sigut redactada per l'enginyer industrial Luis Bronchu García (LB Ingeniería) i ve integrada per una sol·licitud de cèdula d'urbanització, presentada el 29 de desembre de 2004, davant de la Direcció General d'Urbanisme i Ordenació Territorial, projecte d'urbanització i documentació complementària: pla de reforma interior.
  
Durant la informació pública s'admetran tant al·legacions com alternatives tècniques a l'exposada al públic i, després de la seua conclusió, els que ?sent o no propietaris del terreny- tinguen interés a competir per ser seleccionats com a adjudicataris del corresponent programa, podran presentar proposicions juridicoeconòmiques.
  
Les proposicions juridicoeconòmiques podran presentar-se durant els cinc dies (hàbils) següents al venciment del termini d'informació pública derivat de la inserció d'este edicte en el Diari Oficial de la Generalitat Valenciana.
  
Les alternatives tècniques es presentaran a la vista, amb la documentació expressada en els apartats A) i B) de l'article 32 de la Llei Reguladora de l'Activitat Urbanística acompanyada, si és el cas, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats C) i D).
  
Estos terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment diferent de la inicial i prestarà caució d'això. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, presenten pliques prematurament.
  
L'acte d'obertura de pliques se celebrarà en l'Ajuntament, en la següent data hàbil a la conclusió del termini per a presentar-les. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de la seua execució. En el cas que eixe dia coincidisca amb dissabte es posposarà l'acte al dilluns següent.